CELEX: 32017R1977
Language: mt
Date: 2017-10-26 00:00:00
Title: Regolament ta' Implimentazzjoni tal-Kummissjoni (UE) 2017/1977 tas-26 ta' Ottubru 2017 li jħassar ir-Regolament tal-Kummissjoni (UE) Nru 876/2014 dwar il-klassifikazzjoni ta' ċerti prodotti fin-Nomenklatura Magħquda

1.11.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 285/1
            
         REGOLAMENT TA' IMPLIMENTAZZJONI TAL-KUMMISSJONI (UE) 2017/1977
   tas-26 ta' Ottubru 2017
   li jħassar ir-Regolament tal-Kummissjoni (UE) Nru 876/2014 dwar il-klassifikazzjoni ta' ċerti prodotti fin-Nomenklatura Magħquda
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 952/2013 tal-Parlament Ewropew u tal-Kunsill tad-9 ta' Ottubru 2013 li jistabbilixxi l-Kodiċi Doganali tal-Unjoni (1), u b'mod partikolari l-Artikolu 57(4) u l-Artikolu 58(2) tiegħu,
   Billi:
   
               (1)
            
            
               Permezz tar-Regolament (UE) Nru 876/2014 (2), il-Kummissjoni kklassifikat apparat li jaħdem bil-batteriji portabbli għall-ġbid u l-irreġistrar ta' stampi statiċi u vidjo taħt il-kodiċi NM 8525 80 99 bħala reġistraturi vidjokameras oħrajn.
            
         
               (2)
            
            
               Fis-sentenza tagħha fil-Kawżi Magħquda C-435/15 u C-666/15 (3), il-Qorti tal-Ġustizzja ddeċidiet li r-Regolament (UE) Nru 876/2014 mhuwiex validu.
            
         
               (3)
            
            
               Għal raġunijiet ta' ċertezza legali, id-dispożizzjonijiet li ġew iddikjarati invalidi mill-Qorti tal-Ġustizzja jenħtieġ li jitneħħew formalment mill-ordni ġuridiku tal-Unjoni.
            
         
               (4)
            
            
               Għalhekk ir-Regolament ta' Implimentazzjoni (UE) Nru 876/2014 jenħtieġ li jitħassar.
            
         
               (5)
            
            
               Il-miżuri previsti f'dan ir-Regolament huma konformi mal-opinjoni tal-Kumitat tal-Kodiċi Doganali.
            
         ADOTTAT DAN IR-REGOLAMENT:
   Artikolu 1
   Ir-Regolament ta' Implimentazzjoni (UE) Nru 876/2014 jitħassar.
   Artikolu 2
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-26 ta' Ottubru 2017.
      
         
            Għall-Kummissjoni,
         
         
            F'isem il-President,
         
         Stephen QUEST
         
            Direttur Ġenerali
         
         
            Direttorat Ġenerali għat-Tassazzjoni u l-Unjoni Doganali
         
      
   
   
      (1)  ĠU L 269, 10.10.2013, p. 1.
   
      (2)  Ir-Regolament tal-Kummissjoni (UE) Nru 876/2014 tat-8 ta' Awwissu 2014 dwar il-klassifikazzjoni ta' ċerti prodotti fin-Nomenklatura Magħquda (ĠU L 240, 13.8.2014, p. 12).
   
      (3)  Sentenza tal-Qorti tal-Ġustizzja tat-22 ta' Marzu 2017, GROFA u oħrajn, C-435/15 u C-666/15, ECLI:EU:C:2017:232.